[pic] | EUROOPA ÜHENDUSTE KOMISJON |

Brüssel 21.10.2009

KOM(2009) 548 lõplik

KOMISJONI ARUANNE EUROOPA PARLAMENDILE JA NÕUKOGULE

KOMISJONI TEINE FINANTSARUANNE EUROOPA PARLAMENDILE JA NÕUKOGULE EUROOPA PÕLLUMAJANDUSE TAGATISFONDI KOHTA 2008. EELARVEAASTA {SEK (2009) 1368 (lõplik)}

SISUKORD

1. EELARVEMENETLUS 5

1.1. 2008. aasta esialgne eelarveprojekt 5

1.2. 2008. aasta eelarveprojekt 5

1.3. 2008. aastat käsitlev kirjalik muutmisettepanek 5

1.4. EAGFi sihtotstarbelised tulud 5

1.5. Suhkrusektori ajutistest ümberkorraldusmaksetest laekuv tulu 6

1.6. 2008. aasta eelarve vastuvõtmine 6

1.7. Paranduseelarve nr 3/2008 6

1.8. EAGFi eelarve osa ELi kogueelarves 7

2. KASSAJÄÄK JA ASSIGNEERINGUTE HALDAMINE 7

2.1. Assigneeringute haldamine 7

2.1.1. 2008. eelarveaastal kasutada olnud assigneeringud: 7

2.1.2. Assigneeringute automaatne ülekandmine aastast 2007 8

2.2. Igakuised maksed 8

2.2.1. Igakuised maksed liikmesriikidele 8

2.2.1.1. Igakuised maksed tehtud kulude põhjal 8

2.2.1.2. Otsused 2008. aasta igakuiste maksete kohta 9

3. EAGFi 2008. AASTA EELARVE TÄITMINE 9

3.1. Sissejuhatus 9

4. MÄRKUSED 2008. AASTA PÕLLUMAJANDUSEELARVE TÄITMISE KOHTA 10

4.1. Sekkumised põllumajandusturgudel 10

4.2. Otsetoetused 11

5. MÄRKUSED SIHTOTSTARBELISE TULU HALDAMISE KOHTA 11

5.1. EAGFi sihtotstarbelised tulud 11

5.2. Ajutised ümberkorraldusmaksed suhkrusektoris 11

6. MÄRKUSED SUHKRUVALDKONNA ÜMBERKORRALDUSFONDI RAKENDAMISE KOHTA 12

7. JAOTUS KULULIIKIDE KAUPA 12

1. LISA 2. lisa 3. lisa 4. lisa 5. lisa 6. lisa | EAGFI 2008. AASTA KULUKOHUSTUSTE ASSIGNEERINGUTE EELARVEMENETLUS EAGFi eelarve osa ELI 2002.–2008. AASTA KOGUEELARVES EAGFI EELARVE TÄITMISE ANALÜÜS – 2008. EELARVEAASTA EAGFI EELARVE TÄITMISE ANALÜÜS – 2008. EELARVEAASTA – SIHTOTSTARBELINE TULU. C4 & C5 EAGFI EELARVE TÄITMINE ARTIKLITE JA LIIKMESRIIKIDE KAUPA – 2008. EELARVEAASTA EAGFi kululiikide jaotuse muutumine EELARVEAASTATEL 2003-2008 |

Märkus: Käesolevale aruandele on lisatud komisjoni üksikasjalik töödokument. Kõnealuse (ingliskeelse) töödokumendi terviktekst ja sellele lisatud (ingliskeelsed) tabelid on kättesaadavad põllumajanduse peadirektoraadi Euroopa veebilehel (http://ec.europa.eu/agriculture/fin/finrep_en.htm). |

EELARVEMENETLUS[1]

2008. aasta esialgne eelarveprojekt

Komisjon võttis 2008. aasta esialgse eelarveprojekti vastu ja esitas selle eelarvepädevatele institutsioonidele 2007. aasta mai alguses. 2007.–2013. aasta finantsraamistiku rubriigist 2 rahastatava Euroopa Põllumajanduse Tagatisfondiks (edaspidi „EAGF”) kavandatud kulukohustuste assigneeringud on kokku42 498,99 miljonit eurot.

2008. aasta eelarveprojekt

Nõukogu võttis 2008. aasta eelarveprojekti vastu 2007. aasta juulis. EAGFi assigneeringuid vähendati esialgse eelarveprojektiga võrreldes 550 miljoni euro võrra.

2008. aastat käsitlev kirjalik muutmisettepanek

2007. aasta oktoobri lõpus võttis komisjon vastu 2008. aasta esialgse eelarveprojekti muutmisettepaneku nr 2, milles määrati EAGFi vajalikeks kulukohustuste assigneeringuteks 41 166,49 miljonit eurot, mida on 1 332,5 miljoni euro võrra vähem kui esialgses eelarveprojektis.

EAGFi sihtotstarbelised tulud[2]

Vastavalt nõukogu määruse (EÜ) nr 1290/2005 (ühise põllumajanduspoliitika rahastamise kohta)[3] artiklile 34 käsitatakse vastavuse kontrolli otsuste kohastest finantskorrigeerimistest, eeskirjade eiramisest ja piimamaksust laekuvat tulu EAGFi kulude rahastamiseks määratud sihtotstarbeliste tuludena. Kõnealuste eeskirjade kohaselt võib sihtotstarbelist tulu kasutada kas osaliselt või täielikult EAFGi kulude rahastamiseks. Kui osa kõnealustest tuludest jääb kasutamata, kantakse need automaatselt üle järgmisse eelarveaastasse.

2008. aasta eelarve koostamisel anti hinnang nii eeloleva eelarveaasta sihtotstarbelise tulu kohta kui ka 2007. eelarveaastast 2008. eelarveaastasse eeldatavalt ülekantava summa kohta. Seda hinnangut võeti arvesse, kui eelarvepädevad institutsioonid võtsid vastu 2008. aasta eelarve assigneeringud. Täpsemalt:

- vastavuse kontrolli kohastest tagasinõuetest ja eeskirjade eiramisest laekuva tulu suuruseks hinnati vastavalt 500 miljonit ja 80 miljonit eurot ning piimamaksust laekuva tulu suuruseks hinnati 219 miljonit eurot. Seega hinnati, et 2008. eelarveaasta jooksul saadakse sihtotstarbelist tulu tõenäoliselt 799 miljonit eurot;

- 2007. aasta eelarveaastast 2008. eelarveaastasse eeldatavalt ülekantavaks summaks hinnati 1 138 miljonit eurot;

1 937 miljoni euro suurust kogusummat võeti arvesse, vähendades puu- ja köögiviljasektoris tootjaorganisatsioonide rakendusfondideks ning ühtseks otsemaksete kavaks taotletud assigneeringuid vastavalt 467 miljoni euro ja 1 470 miljoni euro võrra. Nendele kavadele eraldasid eelarvepädevad institutsioonid lõpptulemusena assigneeringuid vastavalt 105 miljonit eurot ja 27 220 miljonit eurot.

Suhkrusektori ajutistest ümberkorraldusmaksetest laekuv tulu[4]

Suhkrusektori ajutisi ümberkorraldusmakseid käsitatakse sihtotstarbelise tuluna, mis on ette nähtud suhkrusektori ümberkorraldusabi ja suhkruvaldkonna ümberkorraldusfondis ettenähtud muude toetuste rahastamiseks. Igal turustusaastal, alates aastast 2006/2007 kuni aastani 2008/2009, seonduvad kõnealused summad igas liikmesriigis ettevõtjatele kuuluvate suhkru, inuliinisiirupi ja isoglükoosi koguseliste kvootidega ning liikmesriikidel tuleb need fondi maksta kahes osas, vastavalt iga aasta 31. märtsiks ja 30. novembriks. 2008. aasta eelarve koostamisel hinnati kõnealuse tulu suuruseks eeloleval eelarveaastal 2 374 miljonit eurot. Samas eeldati ka, et 530 miljonit eurot kantakse 2007. eelarveaasast üle 2008. eelarveaastasse.

2008. aasta eelarve vastuvõtmine

Euroopa Parlament võttis 2008. aasta eelarve vastu täiskogu istungil 2007. aasta detsembris, suurendades 10 miljoni euro võrra EAGFi summasid, mis esitati nõukogu teisel lugemisel.

EAGFi algselt kasutatavad kulukohustuste ja maksete assigneeringud olid vastavalt 40 876,5 miljonit eurot ja 40 945,6 miljonit eurot. Lisaks sellele kanti varust üle punktiga 11 02 03 01 seotud kulukohustuste assigneeringuid summas 19,8 miljonit eurot, mistõttu kulukohustuste assigneeringute kogusumma on 40 896,3 miljonit eurot. Kulukohustuste ja maksete assigneeringute vaheline erinevus tuleneb asjaolust, et makseteks, mida komisjon teeb otse seoses põllumajandustoodete müügiedenduse, poliitilise strateegia, põllumajanduse kooskõlastusmeetmete, kalandusturu meetmete ning ka veterinaar- ja fütosanitaarmeetmega, kasutatakse liigendatud assigneeringuid.

Põllumajanduse ja maaelu arendamise (poliitikavaldkond 05) puhul on peamised kuluvaldkonnad seotud sekkumisega põllumajandusturgudel, millele oli ette nähtud kulukohustuste assigneeringuid 4 032,4 miljoni euro ulatuses ja otsetoetusi 36 832 miljoni euro ulatuses. Lisaks nähti 2008. aasta eelarves ette kulukohustuste assigneeringuid 281,7 miljonit euro ulatuses veterinaar- ja fütosanitaarmeetmetele (poliitikavaldkond 17) ja 32,5 miljonit euro ulatuses kalandusturgude meetmetele (poliitikavaldkond 11).

Paranduseelarve nr 3/2008

2008. aasta juunis tegi komisjon ettepaneku, millega eelarvepädevad institutsioonid ka nõustusid, muuta paranduseelarve nr 3/2008 kaudu 2008. aasta eelarve kulukohustuste ja maksete assigneeringuid, suurendades poliitikavaldkonnas 17 (veterinaar- ja fütosanitaarmeetmed) veterinaaria erifondi puhul kulukohustuste assigneeringuid 130 miljoni euro võrra ja maksete assigneeringuid 63,95 miljoni euro võrra, et rahastada kulusid seoses mitmes liikmesriigis toimuva erakorralise vaktsineerimise kampaaniaga lammaste katarraalse palaviku puhangu vastu.

EAGFi eelarve osa ELi kogueelarves

EAGFi lõpliku eelarve (kulukohustuste assigneeringud) osa Euroopa Liidu 2002.–2008. aasta üldeelarves on esitatud 2. lisas.

KASSAJÄÄK JA ASSIGNEERINGUTE HALDAMINE

Assigneeringute haldamine

2008. eelarveaastal kasutada olnud assigneeringud:

Eelarve kulude jagu 1) | Kulukohustuste assigneeringud | Maksete assigneeringud |

1. EAGFi algsed assigneeringud 2) | 40 896 318 768 | 40 945 600 500 |

2. Paranduseelarve | 130 000 000 | 63 950 000 |

3. EAGFi lõplikud assigneeringud, millest: | 41 026 318 768 | 41 009 550 500 |

3a. ühise juhtimise assigneeringud (välja arvatud TRDI 3) EL 10) | 40 510 000 000 | 40 510 000 000 |

3b. otsekulude assigneeringud 4) | 516 318 768 | 379 550 500 |

3c. TRDI EL 10 assigneeringud | 0 | 120 000 000 |

1) 2008. aasta eelarvesse kirjendatud assigneeringud, võttes arvesse 2008. aasta sihtotstarbelise tulu prognoosi ja 2007. aasta eelarveaastast 2008. eelarveaastasse eeldatavalt ülekantavat sihtotstarbelist tulu kooskõlas nõukogu määruse (EÜ) nr 1605/2002 artikliga 10. 2) Algsed kulukohustuste assigneeringud sisaldavad varuna 19 828 768 euro suurust summat seoses punktiga 11 02 03 01. 3) TRDI – maaelu arengu ajutine rahastamisvahend (Temporary Rural Development Instrument) EL 10 jaoks. 4) 80 % kulukohustuste assigneeringutest on seotud tervise- ja tarbijaküsimuste peadirektoraadiga. Ülejäänud on seotud võrdselt põllumajanduse peadirektoraadi ja merendus- ja kalandusasjade peadirektoraadiga. |

2008. eelarveaastal kasutada olnud assigneeringute kasutamine

Meede | Kulukohustuste assigneeringute kasutamine | Maksete assigneeringute kasutamine |

Ühine juhtimine (välja arvatud TRDI EL 10) 1) | 42 958 379 420,35 | 42 958 379 420,35 |

Otsetoetused | 506 917 349,70 | 288 467 538,09 |

TRDI EL 10 | 0,00 | 14 087 299,00 |

Kokku (sealhulgas suhkruvaldkonna ümberkorraldusfond) Suhkruvaldkonna ümberkorraldusfond Kokku (välja arvatud suhkruvaldkonna ümberkorraldusfond) | 43 465 296 770,05 1 284 099 717,06 42 181 197 052,99 | 43 260 934 257,44 1 284 099 717,06 41 976 834 540,38 |

1) Määratud summad. Kulukohustused ja maksed miinus saadud sihtotstarbeline tulu: 38 803 889 878,22 eurot

2008. eelarveaastal kasutati kulukohustuste assigneeringuid kokku 43 465 296 770,05 euro ulatuses, samal ajal kui tegelikud maksete assigneeringud olid 43 260 934 257, 44 eurot.

Assigneeringute automaatne ülekandmine aastast 2007

Ülekantavad summad 2007. aastast 2008. aastasse | Kulukohustused | Vabanenud summad | Maksed | Tühistatud assigneeringud |

Ülekantud assigneeringud | 24 884 835,15 | 1 507 033,19 | 22 760 724,02 | 617 077,94 |

Automaatselt ülekantavad summad 2007. aastast 2008. aastasse on seotud üksnes liigendamata assigneeringute otsekuludega. Nagu esitatud eespool osutatud tabelis, kanti 2007. aastast 2008. aastasse üle 24,9 miljonit eurot. 2008. aastal vabanes ülekantud summast 1,5 miljonit eurot. Makseid tehti 22,8 miljoni euro ulatuses ja tühistatud summa oli kokku 0,6 miljonit eurot.

Igakuised maksed

Igakuised maksed liikmesriikidele

Igakuised maksed tehtud kulude põhjal

Nõukogu 21. juuni 2005. aasta määruse (EÜ) nr 1290/2005 (ühise põllumajanduspoliitika rahastamise kohta) artiklis 15 on sätestatud, et „komisjon teeb igakuised maksed liikmesriikide akrediteeritud makseasutuste kulude hüvitamiseks asjaomase kuu jooksul”. Igakuised maksed kantakse liikmesriikidele üle hiljemalt tehtud kulude järgse teise kuu kolmandal tööpäeval.

Igakuised maksed on juba tehtud netokulude (pärast tulude mahaarvamist) hüvitus, mis on liikmesriikide käsutusse antud nende poolt esitatavate igakuiste kuluaruannete alusel[5]; kulude ja tulude igakuist kirjendamist kontrollitakse ja parandatakse üksikasjalike aruannete alusel[6]. Pealegi saab makse lõplikuks alles pärast kõnealuste kulutuste hilisemat kontrollimist, kui tehakse kindlaks, et raamatupidamisarvestus on toimunud nõuetekohaselt.

Kõnealust süsteemi kasutatakse maksete puhul, mida liikmesriigid tegid alates 16. oktoobrist 2007 kuni 15. oktoobrini 2008. Lisaks sellele teeb komisjon kuni 31. detsembrini 2008 otsese juhtimise raames makseid piiratud hulga meetmete rakendamiseks.

2008. eelarveaastal tehtud igakuiste maksete netosumma oli 38 803 889 878,22 eurot.

Otsused 2008. aasta igakuiste maksete kohta

2008. eelarveaasta puhul võttis komisjon vastu kaksteist otsust igakuiste maksete kohta. Lisaks sellele otsustati 2008. aasta detsembris teha täiendav kuumakse, millega kohandati juba tehtud maksed asjaomasesse aastasse kirjendatavate kogukuludega. (Üksikasjalikuma teabe saamiseks vt käesolevale aruandele lisatud töödokumendi 4. lisa).

EAGFI 2008. AASTA EELARVE TÄITMINE

Sissejuhatus

2008. põllumajandusaastat iseloomustab eelarveaasta lõpupoole toimunud paljude põllumajandustoodete hindade järsk ja märkimisväärne tõus nii ELi turgudel kui ka maailmaturul. Hindade tõus oli seotud peamiselt teravilja ja piimatoodetega, samal ajal kui lihahinnad näitasid taastumise märke. Vastupidiselt karjakasvatuse teatavale vähenemisele suurenes 2007. aastaga võrreldes 2008. aastal ELi taimekasvatuse üldine toodang märkimisväärselt. Arengud põllumajandusturgudel ja ka muud tegurid mõjutasid nii EAGFi kulude taset kui ka teatavate eelarvevaldkondade assigneeringute kasutamist.

Eelarve kogutäitmine oli 42 181,2 miljonit eurot (välja arvatud suhkruvaldkonna ümberkorraldusfond). Põllumajanduse ja maaelu arendamise (poliitikavaldkond 05) puhul moodustasid turumeetmetega seotud kulud 4 159,3 miljonit eurot ja otsetoetustega seotud kulud 37 568,6 miljonit eurot ning mõlema sektori puhul ületati eelarveassigneeringuid. Kulusid rahastati eelarve algsete assigneeringute kaudu, kasutades täies ulatuses sihtotstarbelist tulu (1 159,5 miljonit eurot), mis kanti üle 2007. aastast, ja osa 2008. aastal kogutud sihtotstarbelist tulu (mis moodustas 1 561,6 miljoni euro suurusest kogusummast 87,5 miljonit eurot). Lisaks sellele sisaldab eespool nimetatud eelarve täitmise kogusumma assigneeringuid kalandusturu meetmeteks (poliitikavaldkond 11) 51,8 miljoni euro ulatuses ning veterinaar- ja fütosanitaarmeetmeteks (poliitikavaldkond 17) 407,8 miljoni euro ulatuses. (Üksikasjalikuma teabe saamiseks vt 3. lisa.)

MÄRKUSED 2008. AASTA PÕLLUMAJANDUSEELARVE TÄITMISE KOHTA

Allpool esitatakse lühike ülevaade 2008. aasta põllumajanduseelarve assigneeringute kasutamise kohta. Eelarve täitmine, erinevused kõnealuse eelarve täitmise ning algse eelarve ja paranduseelarve nr 3/2008 assigneeringute vahel on esitatud 3. lisas.

Sekkumised põllumajandusturgudel

Eelarvepädevad institutsioonid eraldasid kõnealusele peatükile algselt assigneeringuid 4 032,4 miljoni euro ulatusest, sest nad võtsid arvesse ka sihtotstarbelist tulu 467 miljoni euro ulatuses. Makseid oli 4 159,3 miljoni euro ulatuses. Kõnealuse eelarvepeatüki raames ületasid puu- ja köögiviljasektori kulud algseid assigneeringuid ning need kaeti kõnealuse sektori sihtotstarbelise tuluga. Sealiha puhul ületasid kulud sektorile eraldatud assigneeringuid. Suhkru- ja viinamarjasektori assigneeringuid kasutati vähem. Järgnevalt on lühidalt esitatud peamised põhjused, miks täitmine erines algsetest assigneeringutest.

Suhkur

Sektori assigneeringute väiksemas mahus kasutamine tulenes põhiliselt eksporditoetuste väiksematest kuludest, sest eksporditoetuste toetusmäär oli kõnealusel turustusaastal madalam ja maksed seoses maksmata eksporditoetustega olid oodatust väiksemad.

Puuviljad ja köögiviljad

Tootjaorganisatsioonide rakendusfondidele eraldasid eelarvepädevad institutsioonid algselt assigneeringuid 105 miljoni euro ulatuses, sest arvesse võeti ka 467 miljoni euro suurust tulu, mida oli juba eraldatud kõnealuse kava rahastamiseks. Liikmesriikide kulu oli 581,6 miljonit eurot. Algseid eelarveassigneeringuid ületavad kulud kaeti eespool nimetatud sihtotstarbelise tuluga, kandes eelarve muudest punktidest üle assigneeringuid 9,6 miljoni euro ulatuses.

Viinamarjakasvatussaadused

Sektori assigneeringute väiksemas mahus kasutamine tulenes põhiliselt väiksematest kuludest, sest alkohoolsete jookide sektoris oli destilleeritud veini kogus väiksem ning võrreldes 2008. aasta eelarves ettenähtud mahu ja pindalaga anti viinamarjaistanduste ümberkujundamiseks ja üleminekuks uutele tegevusaladele mõeldud abi väiksemas mahus.

Sealihasektor

Sektori assigneeringute suuremas mahus kasutamine tulenes põhiliselt kuludest seoses meetmetega, mida komisjoni võttis, et tasakaalustada sektori keerulist olukorda 2007. aasta teises pooles. Komisjon võttis kasutusele eraladustusabi kava ja eksporditoetused värskele ja külmutatud sealihale kõikides sihtkohtades. Kõnealusteks kavadeks ei nähtud 2008. aasta eelarves ette assigneeringuid, mistõttu kaeti nendest tulenevad kulud osaliselt turumeetmeteks ettenähtud tuluga ja osaliselt muudest eelarvepunktidest ülekantud assigneeringutega.

Otsetoetused

Eelarvepädevad institutsioonid eraldasid kõnealusele peatükile algselt assigneeringuid 36 832 miljoni euro ulatuses. Kõnealuse peatüki kulud olid 37 568,6 miljonit eurot.

Ligikaudu 75 % kuludest oli seotud otsemaksete kavaga. Kõnealusele kavale eraldasid eelarvepädevad institutsioonid assigneeringuid 27 220 miljoni euro ulatuses, sest arvesse võeti ka kava sihtotstarbelist tulu, mis oli 1 470 miljonit eurot. Seega oli otsemaksete kava rahastamiseks kasutada assigneeringuid 28 690 miljoni euro ulatuses. Liikmesriikide kulu oli 28 233,8 miljonit eurot. Kulude osa (1 013,8 miljonit eurot), mida ei kaetud selleks ettenähtud assigneeringutega, rahastati ülekannete ja kõnealuse kava sihtotstarbelise tuluga.

MÄRKUSED SIHTOTSTARBELISE TULU HALDAMISE KOHTA

EAGFi sihtotstarbelised tulud

2007. aastast 2008. aastasse tegelikult ülekantud sihtotstarbeline tulu oli 1 159,5 miljonit eurot, mida kasutati täies ulatuses 2008. aasta eelarveaasta kulude katteks kooskõlas finantsmääruse artikliga 10. Selle summaga kaeti 362,7 miljoni euro suurused kulud seoses tootjaorganisatsioonide rakendusfondidega ja 796,9 miljoni euro suurused kulud otsetoetusteks. (Üksikasjalikuma teabe saamiseks vt 4. lisa.)

2008. aastal kogutud sihtotstarbelise tulu puhul on 4. lisas näha, et 1 561,6 miljoni euro suurust tulu koguti järgmistest allikatest:

- vastavuse kontrolli menetluse kohased finantskorrigeerimised, mille tulu oli 984,6 miljonit eurot, mis oli suurem kui algselt eeldatud 500 miljonit eurot, sest aasta jooksul võeti vastu veel kaks täiendavat vastavuse kontrolli otsust;

- eeskirjade eiramisest laekunud tulu 356,1 miljonit eurot, mis oli suurem kui algselt eeldatud tulu (80 miljonit eurot). Tegemist oli erandliku olukorraga, sest liikmesriikidelt nõuti erandkorras korrektsioone seoses pikaaegse eeskirjade rikkumistega makseasutuste raamatupidamisarvestuses;

- piimamaks, mida koguti 220,9 miljonit eurot.

Ajutised ümberkorraldusmaksed suhkrusektoris

Vastupidiselt algsele hinnangulisele 530 miljonit euro suurusele summale kanti 2007. aastast 2008. aastasse tegelikult üle sihtotstarbelist tulu 735,8 miljonit euro ulatuses, sest liikmesriikide makstud mitmekesistamise abi ja täiendava toetuse summad olid algest oodatust väiksemad. Pärast seda, kui suhkruvaldkonna ümberkorraldusfondi abisaajatele olid tehtud kõik abimaksed, oli ajutiste ümberkorraldusmaksete jääk 2044,6 miljonit eurot, mis kanti üle 2009. aastasse. (Üksikasjalikuma teabe saamiseks vt 4. lisa.)

MÄRKUSED SUHKRUVALDKONNA ÜMBERKORRALDUSFONDI RAKENDAMISE KOHTA

Liikmesriigid maksid suhkrutööstuse ümberkorraldamise, mitmekesistamise ja suhkru rafineerimisega seotud toetusi kokku 1 284 miljonit eurot. Kõnealused toetused maksti eespool osutatud tuludest, mis tulenesid ajutistest suhkruvaldkonna ümberkorraldusmaksetest. Täpsemalt kasutati kõnealuste toetuste maksmise puhul 735,8 miljoni euro suuruse summa rahastamiseks sihtotstarbelisest tulust, mis kanti üle 2007. aastast, ning ülejäänud summa 548,3 miljonit eurot rahastati liikmesriikide kogutud ja 2008. aasta eelarvesse makstud sihtotstarbelisest tulust.

JAOTUS KULULIIKIDE KAUPA

EAGFi kogukulu oli 42 181,2 miljonit eurot (välja arvatud suhkruvaldkonna ümberkorraldusfond). Allpool esitatakse jaotus kõige olulisemate kulukategooriate kaupa koos protsendiga, mis näitab kulu osakaalu EAGFi 2008. aasta kogukulust.

Eksporditoetused

Eksporditoetustele kulus 925,4 miljonit eurot, st 2,19 % kogusummast.

Otsetoetused

Otsetoetuste kulud olid 37 568,6 miljonit eurot, st 89,06 % kogusummast.

Ladustamine

Ladustamise kulud olid 147,9 miljonit eurot, st 0,35 % kogusummast. Peamiselt olid ladustamisega seotud teravilja-, viinamarjakasvatus-, piima-, sealiha- ning munade ja kodulinnulihasektori saadused.

Muud meetmed

Muid sekkumiskulusid oli 3 553,3 miljonit eurot, st 8,42 % aasta kogukuludest. Käesolevas rubriigist kaetakse kulud, mis ei kuulu ühegi eespool nimetatud kategooria alla.

Maaelu arendamine

2008. aasta eelarves ei nähtud ette assigneeringuid seoses endise EAGGFi tagatisrahastuga[7]. Samal ajal deklareerisid liikmesriigid eelnevalt makstud summade tagasimaksmist 14,1 miljoni euro ulatuses.

2003.–2008. ajavahemikul toimunud muutused asjaomases kululiikide jaotuses on esitatud 6. lisas.

[pic]

[pic]

[pic]

[pic]

[pic]

[pic]

[pic]

[1] Kõnealune menetlus on esitatud 1. lisas.

[2] Need summad ei ole kirjendatud eelarve tulude ridadel (artikkel 670 EAGFi sihtotstarbeline tulu), vaid need on märgitud neid artikleid käsitlevates eelarveselgitustes.

[3] ELT L 209, 11.8.2005, lk 1.

[4] Need summad ei ole kirjendatud eelarve tulude ridadel (artikkel 680 ajutised ümberkorraldusmaksed suhkrusektoris), vaid need on märgitud neid artikleid käsitlevates eelarveselgitustes.

[5] Liikmesriigid esitavad kõnealused igakuised kuluaruanded kuu N+1 kümnendaks kuupäevaks.

[6] Liikmesriigid esitavad üksikasjalikud aruanded (vastavalt tabelile 104) kuu N+1 kahekümnendaks kuupäevaks.

[7] Euroopa Põllumajanduse Arendus- ja Tagatisfond (EAGGF).